Մուտիմիր

**Մուտիմիր** (), 851-ից 891 թվականներին Սերբիայի արքա։ Սերբական արքա Վլաստիմիրի ավագ որդին։

## Կենսագրություն
Մուտիմի ծննդյան հստակ ամսաթիվը և վայրը հայտնի չեն։ Նրա հայրը եղել է Սերբական թագավորության տիրակալ Վլաստիմիրն։ Մոր անունը աղբյուրներում չի հիշատակվում։ Լինելով ավագ որդին, Մուտիմիրը ժառանգել է Սերբիայի իշխանությունը Վլաստիմիրի մահից հետո։ Նրա փոքր եղբայրներ Ստրոիմիրը և Գոյնիկը կառավարել են փոքր կալվածքներ, որոնց գտնվելու վայրը հայտնի չէ։ Վլաստիմիրի մահից որո ժամանակ անց Բուլղարիայի տիրակալ Բորիսը հարձակում սկսեց սերբերի դեմ։ Պատմագրության մեջ վեճի պատճառների վերաբերյալ տարբեր տարբերակներ կան։ Ըստ դրանցից մեկի, Բորիսը ցանկացել է վրեժ լուծել այն պարտության համար, որը բուլղարներն ունեցել են Վլաստիմիրի գահակալության շրջանում։ Մեկ այլ տարբերակով, նա հույս ուներ ընդլայնել իր տիրույթները և ամրապնդել Բուլղարիայի ազդեցությունը արևմտյան Բալկաններում։

Բուլղարական բանակը ներխուժել է Սերբիայի տարածք։ Սերբիական բանակի դեմ կռվի ժամանակ նրանք պարտություն են կրել, գերության մեջ են հայտնվել Բորիս Վլադիմիրի որդին և 12 ազնվական բոյարներ։ Խաղաղություն հաստատելուց հետո գերիները վերադաձվել են Բուլղարիա։ Նրանց տեղափոխման վայրը եղել  է Ռաս քաղաքը, պատմաբան Սիմա Չիրկովիչի խոսքով՝ այդ վայրն այն ժամանակ եղել է Սերբիայի իշխանության արևելյան սահմանը։ Վլադիմիրին սահման ուղեկցում էին Մուտիմիրի որդիները՝ Բրանը և Ստեֆանը, քանի որ բուլղարացի գերիները վախենում էին ճանապարհին հարձակումից։ Ռասում սերբերը և բուլղարները նվերներով փոխնակվեցին՝ ի նշան խաղաղության հաստատման։ Համաձայն աղբյուրների, սերբերը «մեծ նվերներ» ստացան, շնորհակալություն հայտնելով բուլղարներից «երկու ստրուկներով, երկու բազեներով, երկու շներով և 80 թիկնոցներով»։

Շուտով, Բուլղարիայի հետ խաղաղության հաստատումից հետո, եղբայրների մեջ տեղի է ունեցել քաղաքական բախումներ։ Համաձայն բյուզանդական կայսր Կոնստանտին Բագրյանդրոդնովի տվյալների, Մուտիմիրը ցանկանում էր միայնակ կառավարել Սերբիան։ Պատմիչ Տիբոր Ժիվկովիչը գրում է, որ եղբայրների վեճի պատճառը պետք է փնտրել Բյուզանդիայի քաղաքականության մեջ, որը զգուշանում էր Սերբիայի և Բուլղարիայի միջև մտերությունից։ Քաղաքական բախումների սկզբի հստակ ամսաթիվը և դրա շարունակությունը հայտնի չեն։ Դրա մեջ հաղթանակ տարած Մուտիմիրը դարձել է Սերբիայի միակ տիրակալը, իսկ իր եղբայրներին ուղարկեց Բուլղարիա՝ Բորիսի արքունիք։ Իր կողքին նա թողեց միայն երիտասարդ ազգական Պետար Գոյնիկովիչին, որը որոշ ժամանակ անց փախավ խորվաթների մոտ։ Մուտիմիրը մահացել է 891 թվականին։

Մուտիմիրի և նրա եղբայրների գահակալության ժամանակ ավարտվել է Սերբիայի քրիստոնեացումը։ Միևնույն ժամանակ, Վլաստիմիրի թոռներին՝ Պետար Գոյնիկովիչին և Ստեֆան Մուտիմիրովիչին, որոնք ծնվել են մոտ 870 թվականին, տրվեցին քրիստոնեական անուններ։ Մուտիմիրից հետո գահ են բարձրացել նրա որդիները՝ Պերվոսլավի գլխավորությամբ։

### Ամուսնություն և զավակներ
* Մուտիմիրի կնոջ անունը հայտնի չէ
* **Զավակներ****՝**
** Պերվոսլավ Մուտիմիրովիչ՝ Սերբիայի տիրակալ
*** Բրան Մուտիմիրովիչ՝ Պերվոսլավի համատիրակալ
** Ստեֆան Մուտիմիրովիչ՝ Պերվոսլավի համատիրակալ

## Գրականություն
* *Чиркович Сима.* История сербов. — М.: Весь мир, 2009. — 448 с. — ISBN 978-5-7777-0431-3.
* Листая страницы сербской истории / Гуськова Е. Ю. — М.: Индрик, 2014. — 368 с. — ISBN 978-5-91674-301-2.
* Раннефеодальные государства на Балканах VI—XII вв. / Литаврин Г. Г. — М.: Наука, 1985. — 363 с.
* *Живковић Т.* Портрети српских владара (IX—XII век). — Београд: Завод за уџбенике и наставна средства, 2006. — 196 с. — ISBN 96-17-13754-1.
* *Пајовић М.* Владари српских земаља. — Београд: Медија центар Одбрана, 2014. — 246 с. — ISBN 978-86-335-0414-0.
* *Fine John V. A.* The Early Medieval Balkans. A Critical Survey from the Sixth to the Late Twelfth Century. — Ann Arbor: University of Michigan Press, 1991. — 336 p. — ISBN 0-472-08149-7.

## Ծանոթագրություններ

## Արտաքին հղումներ
*  
* 
* 

Կատեգորիա:Միապետներ
Կատեգորիա:Սերբիայի ղեկավարներ
Կատեգորիա:Սերբիայի պատմություն
Կատեգորիա:Քրիստոնյա միապետներ